**Denumirea funcţiei publice vacante:** consultant/ă principal/ă *(pe domeniul controlului intern managerial)* al/a Direcției politici în domeniul controlului financiar public intern – 1 funcție vacantă;

1. **Scopul general al funcţiei:**

Elaborarea și monitorizarea implementării cadrului optim de dezvoltare a sistemelor de control intern managerial în sectorul public în conformitate cu cerinţele legislaţiei naţionale, standardele și metodologiile internaționale general acceptate, precum și cu bunele practici în domeniu

1. **Sarcinile de bază ale funcţiei:**
2. Elaborarea / actualizarea politicilor publice, cadrului normativ şi metodologic în domeniul controlului intern managerial în sectorul public;
3. Monitorizarea, analiza și raportarea consolidată cu privire la controlului intern managerial în sectorul public;
4. Implementarea Programului de instruire și dezvoltare profesională în domeniul controlului intern managerial;
5. Evaluarea sistemelor de control intern managerial în sectorul public;
6. Formare de capacități, consiliere și asistență la locul de muncă în domeniul controlului intern managerial în sectorul public.

***Cerințe specifice:***

***Studii:*** Studii superioare de licenţă sau echivalente în domeniul economic, juridic, management și/sau administrație publică;

Reprezintă un avantaj:

* cursuri de dezvoltare profesională continuă în domeniul administrației publice, managementului finanțelor publice, și/sau control intern.

***Experienţă profesională*** – 1,5 ani în administrația publică, controlul financiar public și/sau managementul finanțelor publice.

***Cunoștințe specifice***:

* Cunoașterea cadrului normativ în domeniul finanțelor publice, administrației publice, controlului financiar public intern;
* Cunoaşterea procedurilor și tehnicilor de management al performanțelor, management al riscurilor, inclusiv celor de fraudă și corupție, proiectare și documentare a proceselor;
* Cunoaşterea limbii engleză la nivel intermediar (B1) (citit/scris/vorbit);
* Cunoştinţe avansate de operare la calculator, aplicațiile Microsoft Office (Word, Excel, PowerPoint).

**Cuantumul salariului brut: 15990 lei - 19420 lei**

***Bibliografia în baza căreia vor fi formulate întrebările pentru proba scrisă şi interviu la funcţia vacantă de consultant/ă principal/ă (pe domeniul controlului intern managerial) al/a Direcției politici în domeniul controlului financiar public intern***

1. Legea nr.158/2008 cu privire la funcţia publică şi statutul funcţionarului public;
2. Legea nr. 25/2008 privind Codul de conduită a funcționarului public;
3. Legea nr.229/2010 privind controlul financiar public intern;
4. Legea nr. 100/2017 cu privire la actele normative;
5. Hotărârea Guvernului nr. 201/2009 privind punerea în aplicare a prevederilor Legii nr.158/2008 cu privire la funcţia publică şi statutul funcţionarului public;
6. Standardele naţionale de control intern în sectorul public, aprobate prin Ordinul ministrului finanțelor nr.189/2015
7. Ordinul Ministerului Finanțelor nr.4/2019 cu privire la aprobarea Regulamentului privind autoevaluarea, raportarea sistemului de control intern managerial şi emiterea Declaraţiei de răspundere managerială;
8. Manualul de control intern managerial, Ministerul Finanțelor, ediția 2020, Sursa: <https://mf.gov.md/sites/default/files/documente%20relevante/Manual%20CIM_03.06.2020.pdf>
9. Modelul COSO ERM, Sursa: <https://www.coso.org>;